open-index/open-wikipedia-markdown huggingface dataset:
Shane Mosley

Si **Sugar Shane Mosley** (namundag, Septyembre 7, 1971) sarong Amerikanong propesyonal na boksingero, ipinangaki sa Pomona, California. Ginana niya an magkapirang titulong pangkinaban sa tolong magkakaibang kategorya nin timbang. Siya dati man na kampyon sa *WBA Welterweight Super Champion*.

Naatubang niya sa laban si Manny Pacquiao kaining Mayo 7, 2011 para sa *welterweight title* sa MGM Grand sa Las Vegas, California, asin siya nadaog sa unanimeng desisyon kan tolong hurado. Sa ikatolong hornada pa sana, siya nahagop nin waki ni Pacquiao kan walang kamaoo asin natumba. Apat na minuto bago nagpirit magtindog ta hustong natanyog an payo. Poon kaidto sa bilog na natadang sampolong hornada, linalapag ni Pacquiao asin dai nakikinosnosan ta naglilikay dai tamaan.

## Mga panluwas na takod
* Sugar Shane Mosley Official Site 
* Rekord kan mga laban ni Shane Mosley 
*Ensayklopidya sa Boksing 
* Bio - file interbyu ki Sugar Shane Mosley
Antonio Margarito

Si **Antonio Margarito Montiel** (namundag, Marso 18, 1978 sa Torrance, California) sarong Mehikano-Amerikanong propesyonal na boksingero. Siya dating kampyon sa dibisyon na *welterweight* kan tolong organisasyon sa boksing: an World Boxing Association, International Boxing Federation, asin World Boxing Organization An reputasyon ni Margarito namu'ritan nanggad kan an mga kalado niya pigbo'tan an patos sa saiyang kamot asin sinoksokan nin sulpur asin kalsyum na nadiskubre kan CSAC. Ini natagas asin nagigin eskayula kun nasalak sa oxygen Siya pinag'ensayo ni Roberto Garcia, sarong dati man na *IBF Super Featherweight Champion*. Si Antonio nag'aasikaso man sa pag'ensayo ki Miguel Vasquez, sarong *IBF Lightweight Champion*.   Nageestar si Margarito sa Tijuana, Mexico kasaro an saiyang agom na si Michelle Margarito.

## Toltolan

## Mga panluwas na takod
* Rekord ni Antonio Margarito sa saiyang mga laban 
* Manny Pacquiao vs Antonio Margarito
* Personal na Websayt
* bio - file interbyu ki Antonio Margarito 
* Official Clothing Line 
* Michelle Margarito Biography
Joshua Clottey

Si **Joshua Clottey** (namundag, Marso 16, 1976 sarong Ganayanong propesyonal na boksingero na ngonyan nag'eestar na sa Bronx, Nueba York, pero siya ipinangaki sa Accra, Gana. Dati siyang IBF na kampyon sa welterweight. Si Judas Clottey, beteranong boksingero, asin si Emmanuel Clottey, sarong propesyonal na parafotbul, mga tugang niya.

## Mga panluwas na takod

* http://sports.espn.go.com/sports/boxing/news/story?id=6189610
* http://boxing.about.com/od/records/a/clottey.htm 

## Toltolan
Aprikang Solnopan

An **Aprikang Solnopan** o. **Solnopan na Aprika** iyo an pinakangparteng solnopan kan rehiyon nin Aprikang kontinente. Sa geo-pulitikal na subdibisyon kan Nasyon Unido sa Aprikang Solnopan, 16 an mga nasasakop kaining mga nasyon: Benin, Burkina Faso, Cape Verde, Cote d'Ivoire, Gambya, Gana, Guinea, Guineya-Bisau, Liberya, Mali, Mauritanya, Niger, Senegal, Sierra Leone, asin Togo.

Maliban sa Mauritanya, gabos ini mga kaapil sa ECOWASI, o, Economic Community of West African States. An klasipikasyon kan Nasyon Unido binabale an isla nin Santa Helena, sarong teritoryo sa ibong na dagat kan Briton sa Kadagatan Atlantiko.

## Mga panluwas na takod
*''West Africa by Region and Country'' – African Studies at Columbia University
*ouestaf.com – Online source for news and current affairs in west Africa.
*http://historylearningsite.co.uk/treatyofversailles.htm  - The loss of Togo in result in World War 1
*Loccidental  – The News reference for West Africa.
*West Africa Review – An e-journal on West Africa research and scholarship.
*West African Plants Database – photos and plant identification

## Toltolan
Miguel Ángel Cotto

Si **Miguel Angel Cotto y Vazquez** (namundag, Oktobre 29, 1980) sarong Puerto Ricoanong propesyonal na boksingero. Bilang sarong amateur, Si Cotto pigrepresentar an Puerto Rico sa duwang dibisyon, lightweight asin light welterweight, sa magkapirang internasyonal na okasyon kabali diyan an 1999 Pan American Games, an 2000 Summer Olympics asin an 1998 Junior World Championships kun saen nagkamit siya nin medalyang pirak.. Nagpoon siya kan karerang propesyonal kan taon 2001 asin kan Septyembre 11, 2004, nadaog niya si Kelson Pinto sa pagsikwit kan WBO Junior Welterweight na kampeonato. Sa anom na okasyon, saiyang nabangga an mga kalaban, asin saiyang nasaray, sa pag'aagaw kan saiyang korona sagkod na pigbayaan na sana niya para sa sunod, asin mas halangkaw, na dibisyon nin welterweight.

Sa enot na sagupaan sa dibisyon na ini saiyang nasupil si Carlos Quintana sa agawan sa bakanteng WBA welterweight na kampeonato. Si Cotto matriumpong nadefenderan an titulo niya laban ki Oktay Urkal, ki Zab Judah, ki Shane Mosley asin ki Alfonso Gomez bago naaagaw saiya ni Antonio Margarito. Kan Pebrero 21, 2009, nadaog niya si Michael Jennings asin resulta kaini nakamit niya an bakanteng WBO Welterweight na kampeonato. Sa pagdefender niya kan titulo laban ki Joshua Clottey, ini mansana naagaw saiya ni Manny Pacquiao kan Nobyembre 14, 2009. Kan Hunyo 5, 2010, si Cotto nakipagbalbagan sa enot niyang laban para sa dibisyon na light middleweight, na kun saen nadaog niya si Yuri Foreman para sa WBA super welterweight na kampeonato. Saiyang nasaray an titulong ini kan linabanan siya ni Ricardo Mayorga kan Marso 13, 2011. Na-TKO niya si Mayorga sa ika-doseng hornada. 

## Mga panluwas na takod

* Miguel Cotto Official Website
* BoxingInsider profile interview with Miguel Angel Cotto 

.
Ricky Hatton

Si **Richard John Hatton**, na mas bantog sa bansag na Ricky "The Hitman" Hatton, (namundag, Oktobre 6, 1978, sa Stockport, Greater Manchester, England) sarong Briton na propesyonal na boksingero. Siya duwang-beses nagin IBF asin IBO light welterweight na kampyon. Isinuko niya an IBF na paha niya, asin naghuros pababa sa kategorya nin timbang kun saen dinaog niya si Juan Urango.

Siya man an kampyon sa WBA Welterweight alagad isinuko an titulo kan Agosto 31, 2006. Siya dati man na kampyon kan WBU, WBA sa dibisyon na light welterweight. Kadagdagan pa, siya kampyon, sa dibisyon nin light welterweight, kan WBC, kan WBA asin kampyon kan WBO sa Inter-continental Light Welterweight.

Kan madaog siya ni Manny Pacquiao, si Ricky nagparo'pahingalo na ngona. Igwa totoo nin mga huringhuding na mabalik siya sa kwadradong entablado. 

## Mga panluwas na takod

* Official website
*  Proile sa HBO ni Ricky Hatton]

## Toltolan
David Diaz

Si **David "Dangerou" Diaz** (namundag, Hunyo 7, 1976 sa Chicago, Illinois, Estados Unidos) sarong Amerikanong boksingero sa dibisyon nin lightweight (135 lb). An rekord niya 36-3-1, na may 17 knockout. Mayo siyang relasyon ki Juan "The Baby Bull" Diaz, saro man na boksingero sa lightrweight asin dating kampyon kan kinaban.

## Karera propesyonal

Si Diaz naka'amot nin rekord na 26-0 bago siya na-TKO sa enot niyang pakisagupa ki Kendall Holt sa ika-8 hornada. Dangan nadaog niya man si Jose Armando Santa Cruz sa titulong interim kan Agosto 12, 2006. Kan Pebrero 20, 2007, si Dias sinulotan kan titulo kan si Joel Casamayor, an kampyon kan panahon na idto sa WBO, hinubaan kan titulo huli ta nagpirma na malaban ki Acelino Freitas, imbes na siya an kaatubangon sa laban. (An laban ninda ni Casamayor asin ni Freitas para sa titulong lightweight dai man ngane nangyari ta imbes nakipasagupa logod asin itinaya ni Freitas an titulo niya bilang kampyon kan WBO, ki Juan Diaz.

Si Diaz nasupil an Mehikanong leyenda sa boksing na si Erik Morales kan Agosto 4, 2007 sa sarong kontrobersyal na unanimong desisyon kan itinaya niya an saiyang titulo.  Kan Hunyo 28, 2008, sa saindang laban, si Diaz naagawan kan saiyang titulo ni Manny Pacquiao.

## Toltolan

## Mga panluwas na takod

* Datos manongod ki David Diaz
* Video:Laban ni Manny Pacquiao asin ni David Diaz
Juan Manuel Marquez

Si **Juan Manuel Márquez y Méndez** (nmdg., Agosto 23, 1973 sa Mexico City, Distrito Federal, Mexico), sarong Mehikanong propesyonal na boksyador. Siya an ika-apat na namundag sa Mehiko na nagin kampyon kan kinaban sa tolong dibisyon kun saen ginana niya an walong titulo sa tolong man'iba-ibang kategorya nin timbang. 

Sa ngonyan, siya an WBA, WBO asin The Ring na Lightweight Pangkinaban na kampyon. An magasin na The Ring rinaranggo si Marquez komo ika-lima na "pound-for-pound" na parabuntol kan kinaban.

Sa laban niya ki Manny Pacquiao kan Desyembre 8, 2012, napatiklop niya an huri asin nabungaw niya sa ika-6 na urnada. Kumbaga, nakabawe siya ta grabe an ongot-ongot niya ta dai siya nagtutubod na nadaog siya sa mga enot na laban sa tawong ini.

## Mga panluwas na takod

*Bio -- file Q&A Interview with Juan M. Marquez 
*Juan Manuel Márquez Fight-by-Fight Career Record 
*HBO: Fighters: Juan Manuel Márquez Article 

## Toltolan
Jorge Solis

Si **Jorge Ivan Solis Perez** (nmdg, Oktobre 23, 1979, sa Guadalupe, Jalisco,Mexico) sarong Mehikanong propesyonal na boksingero.  Siya dati tagakapot nin iba-ibang mga menor asin rehiyonal na mga titulo, kabali na diyan an Jalisco State Featherweight na titulo, an WBC Latin America na titulo, an Mehikanong Super Bantamweight asin Featrherweight na dibisyon asin an WBA Fedecentrong mga titulo. Siya tugang kan dating kampyon kan IBF na si Ulises Solis.

## Toltolan
Erik Morales

Si **Erik Isaac Morales y Elvira** (nmndg., Setyembre 1, 1976 sa Tijuana, Baja California, Mexico), sarong Mehikanong propesyonal na boksingero. Siya an sa ngonyan WBC Silver World Light Welterweight asin dati limang-beses na kampyon sa kinaban kan WBC asin WBO Super Bantamweight (122 lb), WBC Featherweight (126 lb), WBC Super Featherweight (130 lb) asin kan IBF Junior Lightweight (130 lb) na dibisyon. Siya man ngonyan an kampyon kan WBC Internasyonal Welterweight (147 lb). Si Morales nadaog an 15 iba-ibang mga kampyon nin kinaban sa laba kan saiyang karera asin ginana an 7 titulo sa limang iba-ibang kategorya nin timbang. Siya an binibistong saro sa pinakamahusay na boksingero kan saiyang henerasyon. Rinaranggo siyang ika-49 sa ESPN na "50 Greatest Boxers of All Time", bagay na naungosan niya pa si Mike Tyson.    

Kan Marso 2005 naglaban siya ki Manny Pacquiao asin siya guminana sa unanimeng desisyon. Alagad kan duwang beses pa sinda naglaban, sa laog sana kan taon 2006, siya na-TKO, sa enot sa ika-10ng hornada asin sa sunod, sa ika-3ng hornada.

## Mga panluwas na takod

* NotiFight.com 
* Erik Morales Fight-by-Fight Career Record 
* Erik Morales Article 
* Erik Morales' Legacy Article
* HBO: Fighters: Erik Morales Article 
* Bio - File interview with Erik Morales 
* The Boxing Times
* Fight Beat 
* Latest Boxing News
Oscar Larios

Si **Oscar Larios** (nmndg., Nobyembre 1, 1976) sarong Mehikanong propesyonal na boksingero. Siya dating WBC Super Bantamweight asin Featherweight na kampyon. An nag'eensayo saiya iyo si Jose "Chepo" Reynoso.   

## Mga panluwas na takod

* An pabisto ki Oscar Larios
* Rekord ni Oscar Larios sa boksing
## Toltolan
Hector Velazquez

Si **Hector "Joto" Velasquez y Verga**(nmndg., Pebrero 9, 1952) sarong boksingero na gikan sa Tsile. Pigrepresentar niya an saiyang nasyon sa 1972 Summer Olympics duman sa Munich, West Germany.

Si Velasquez ginana an medalyang pirak sa dibisyon kan Men's Light-Flyweight (47 kg) sa Pan American Games taon 1971 kun saen kaenotenote ibinale na an kategorya nin timbang. Siya nadaog sa laban katapostaposi ni Rafael Carbonell kan Kuba.

Kan Septyembre 2006, kan naglaban siya ki Manny Pacquiao siya nadaog asin na-TKO siya sa ika-6 na hornada.

## Mga panluwas na takod
* Héctor Velásquez's profile at Sports Reference.com
* Héctor Velásquez's obituary  

## Toltolan
Fahsan Por Thawatchai

Si **Fahsan Por Thawatchai** (namundag, ?  ) sarong propesyonal na boksingero na gikan sa Tailandya. Nakalaban niya si Manny Pacquiao kan Desyembre 11, 2004 sa pagngata' kutang maagaw an titulo kan World Featherweighr kan The Ring sa kamot ni Pacquiao alagad dai siya naka'asba ta sa ika-4 pa sanang hornada na-TKO na siya.

## Mga panluwas na takod
* Laban niya ki Pacquyiao
Hosni Mubarak

Si **Muhammad Hosni Sayyid Mubarak** (Arabo: محمد حسني سيد مبارك‎, Ehipto Arabo pakasayod: [mæˈħæmːæd ˈħosni ˈsæjːed moˈbɑːɾˤɑk], Muḥammad Ḥusnī Sayyid Mubārak; namundag Mayo 4, 1928) sarong Ehiptong pulitiko asin komandante militar. Siya nagsirbe bilang ika-apat na presidente kan nasyon na Ehipto, poon 1981 sungdo 2011.

## Mga panluwas na takod

* President Mubarak sa opisyal na sayt kan gobyerno Ehipto (archived 2007)
* Air Marshal Hosni Mubarak sa opisyal na sayt kan Pwersa Armadang Pang-ayre kan Ehipto
* Profile: Hosni Mubarak, *[[BBC News]]*, Pebrero 1 2011
* Hosni Mubarak: The Last Pharaoh , slideshow by *[[Life magazine]]*
* European Parliament Resolution on Egypt's Human Rights Situation, Enero 16 2008

## Toltolan
Mike Tyson

Si **Michael Gerard "Mike" Tyson** (namundag, Hunyo 30, 1966) sarong Amerikanong parabuntol. Si Tyson iyo an konsideradong kampyon nanggad na heavyweight nin kinaban. Siya an may kapot kan rekord na pinakahubin na boksyador na guminana kan world heavyweight na titulo kan WBC, WBA asin kan IBF. Ginana niya an sa WBC kan siya nag'eedad pa lang na 20 taon, 4 na bulan asin 22 na aldaw, kan madaog niya si Trevor Berbick paagi nin TKO sa ika-2 hornada. Sa lawig kan saiyang karera, siya nabalangibog na maray huli kan maisog, nakakatakot,  asin maringis na istilo nin pagboboksing y huli sa kontrobersyal na gawegawe niya sa laog asin sa luwas kan kwadradong entablado.

Siya an pinakaenot na heavyweight na boksyadoornagkapot kan titulo sa dibisyon na ini na durungan nanggad kan tolong grupong pamboksing, an WBA, WBC asin IBF. Siya talaga an minimirar na saro sa pinakamahusay na boksingero sa bilog na historya nin boksing. 

Sa buhay na personal ni Tyson, siya toriyok na parainom asin dakul nang beses nasabit sa ribok huli sa hilig niya sa babae mala ta nakulong siya nin tolong taon sa preso sa paglugos niya ki Desiree Washington, sarong beauty queen. 

Retirado na ngonyan, si Tyson nagbungsod kan karera niya sa pelikula asin sa telebisyon.

## Mga panluwas na takod

* Mike Tyson's Official Website 
* Mike Tyson's Amateur Boxing Record
* Joyce Carol Oates on Mike Tyson, 1986-1997
* June 2005 SI Tyson Retrospective Photo Gallery 
* Mike Tyson Film Takes a Swing at His Old Image by Tim Arango, *The New York Times*, May 11, 2008
* Profile at Online World of Wrestling
* All Mike Tyson's fights 
* "The Suburbanization of Mike Tyson," New York Times Magazine, March 15, 2011

## Toltolan
Alassane Ouattara

Si **Alassane Dramane Ouattara** (Pakasayod sa Pranses:: [alasan wataʁa], Arabo الحسن وطرة Arabong pagsayod: [ælħæsæn uːɑtˤɑrɐ]; namundag, Enero 1 1942) sarong Ivorianong pulitiko asin iyo an Presidente kan Rally of the Republicans (RDR), sarong Ivorianong partido pulitika. Siya an nagin kandidato sa eleksyon presidensyal kan 2010, kun saen siya an saro sa duwang nagguno nin pinakahalangkaw na boto sa enot na borotohan. Sa ikaduwang botohan, an nakahampang niya iyo si Laurent Gbagbo. Alagad, an duwa pareho naghihinako na iyo an nanggana sa ikaduwang botohan asin pareho nagsumpa bilang presidente kan Cote d'Ivoire. An komunidad internasyonal binibisto na si Ouattara an talagang totoong nanggana pero si Gbagbo matagas na naninindogan na siya pa an nagggana. An pangyaring ini nagsabrit nin gera sibil sa sub-Saharang Aprikanong nasyon na ini. An pwersa ni Ouattara nasakop an kabilogan kan banwa asin sa presente si Gbagbo natatalikopan na sa saiyang residensya sa kapitolyo kan Abidjan.

Si Ouattara iyo an nombradong Primer Ministro kan Cote d'Ivoire poon Nobyembre 1990 sungdo Desyembre 1993 sa irarom kan konstitusyon na pinapasunod kan panahon na idto; siya nanombrahan kan si dainang Presidente Felix Houphouet-Boigny. Si Ouattara sarong teknokrata asin nag'adal bilang ekonomista, nagsirbe sa lindong kan International MOnetary Fund (IMF) asin sa Central Bank of West African States (French: Banque Centrale des États de l'Afrique de l'Ouest, asin kan Banco Central de los Estados de África Occidental (BCEAO).

Si Ouattara namundag sa Dimbokro, Cote de 'Ivoire. An saiyang ama sinsusog an dugo sa tribu nin Burkina Faso, bagay na iyo an nagin kaulangan pagdalagan niyang duwang beses komo kandidato sa pagkapresidente. Nagtapos siya sa kolehiyo sa Drexel Institute of Technology, Philadelphia, Pennsylvania. Nakua niya man an Master's degree kan 1967 asin kan saiyang Doktorado sa Economics kan 1972 sa University of Pennnsylvania.
Tripoli

An **Tripoli** iyo an pinakadakula asin iyo an kabesera kan Libya. Inaapod man ining Tripoling Solnopan (Arabo: ‎طرابلس الغرب Ṭarābulus al Gharb), sa pagdistingir sa Tripoli, Lebanon.

An Tripoli /ˈtrɪpɵli/ sarong Griyegong pangaran na boot sabihon "Tolong Syudad". Sa Arabo,  طرابلس
Ṭarābulus, sa Libyanong Arabo, Ṭrābləs, sa Berber, Trables, hale sa antingong Griyego: Τρίπολις Trípolis  ("Tolong Siyudad").
Ini igwang populasyon na 1,065,405 (2006 na senso).  An siyudad na ini namomogtak sa norte-subangan kan nasyon sa gati kan disyerto, sa tongod kan magapong lugar na naiswil sa Dagat Mediteraneo asin naporma nin sarong sula'. An Tripoli napundar kan ika-7 siglo kan mga Fenicio na inapod nindang Ocea.

Komo pinakadakulang siyudad, an Tripoli nasirbe man na prinsipal na daongan, an pinakamahiwas na komersyal asin  manufacturing na lugar. Ini man an namomogtakan kan Al-Fateh UNiversity. Huli sa halawig niyang historya, dakulon igding makukuang artifaks. An klima tipikal na Mediterraneo, alang asin maarasahas an mga summer, an winter malipoton asin igwa man nin dikit na pag'uran-uran.

## Mga panluwas na takod

*Kun pano an pag'eestar sa Tripoli. 
*Tripoli at goruma (Aleman).  Ipinalis by Freetranslation.com. 
*Mga Google na mapa ipinapaheling an "kadakulaan" kan Tripoli, napapagdolonan kan, lumabi-kumulang, Tajura sa subangan, kan Janzur sa solnopan, kan Qaşr Bin Ghashīr sa habagatan. (Tanawon sa  1024x768 na resolusyon o, ipahino-hino an mapa sa nasabing mga pagdolonan}.

## Toltolan
Spiro Agnew

right|thumb|250px|Si Spiro Agnew

Si **Spiro Agnew** (Griyego:Σπύρος Θεόδωρος Άγκνιου, Spiros Theódoros Agkniou) (sinasayod, /ˈspɪroʊ ˈæɡnuː/; Nobyembre 9, 1918 – Septyembre 17, 1996) iyo an ika-39 Bise Presidente kan Estados Unidos (1969-1973), na nagserbi sa termino ni Presidente Richard Nixon, asin siya man nagin ika-55 Gobernador kan Estado nin Maryland (1967-1969). Siya an kaenot-enoteng Griyego-Amerikano na nagkapot kan siring na mga katongdan.
Partido Republikano kan Estados Unidos

An **Partido Republikano kan Estados Unidos** iyo an saro sa kontemporaryo asin mayor na partido pulitika sa Estados Unidos na kabali na diyan an Partido Demokrata. Inaapod man na **GOP** (**Grand Old Party**, *Dakulang Gurangan na Partido*), ini tinogdas kan mga aktibistang nagkokontra sa paglakop kan kaoripnan,  kan taon 1854. An plataporma kan Partidong ini parati pinanalmingan an konserbatismo kan mga Amerikano sa spectrum kan pulitika sa nasyon na ini. Sinasabing konsiderado ining *center-right*, o sentro-patoo, bakong arog kan mga Demokrata na mas sentro-pawala.

An Partido Republikano igwang ikaduwang pinakadakul na rehistradong botante na, kan taon 2004, nag'aabot sa 55 milyon, bagay na narepresentar kan saro-katolohan kan elektorado. Sa ika-112 na Kongreso, nabotohan kan 2010, an Partidong ini nakakua kan mayoriyang mga tukawan sa Kamara de Representante (242/435), asin minoriya sa Senado (47/100). An Partido kapot an mas dakul na gobernatura (29/50), asin siring man, kapot an dakul na lehislatura sa mga estado asin  an kontrol nin sarong kamara sa limang estado.
## Mga panluwas na takod

* Republican National Committee&nbsp;— opisyal na websayt
* Senate Republican Conference
* House Republican Conference
* National Republican Senatorial Committee
* National Republican Congressional Committee
* Republican Governors Association
* Republican State Leadership Committee 
* National Black Republican Association 
* Republicans Abroad International
* Young Republican National Federation
* College Republican National Committee
* 2008 National Platform  (PDF), *HTML version
*2004 National Platform
Partido Demokrata kan Estados Unidos

An **Partido Demokrata kan Estados Unidos** iyo an saro sa kontemporanyo asin mayor na partido pulitika kan Estados Unidos, kabali na diyan an Partido Republikano. An partido, na may platapormang liberal asin progresibo, hinihiling na *center-left* o, sentro-pawala, sa spectrum pulitika sa nasyon na ini. An partido iyo an igwang pinakahalawig na rekord nin daing-patod na operasyon sa Estados Unidos asin iyo ngane totoo an saro sa pinakagurang nang partido pulitika sa kinaban. Ini igwang 72 na milyon na rehistradong botante kan taon 2004.  Si Barack Obama iyo an ika-15ng Demokrata na magkapot nin pwesto bilang presidente kan Estados Unidos. 

Sa ika-112ng Kongreso pakatapos kan 2010 na eleksyon, an Partido Demokrata igwang minoriya sa Kamara de Representante (193-435) asin mayoriya sa Senado (51-100).Dikit man an kapot kaining bilang sa mga gobernador (20-50) asin sa mga lehislatura sa estado.

### Mga Organisasyon
* Democrats.org&nbsp;— Opisyal na websayt kan Komite Nasyonal kan Partido Demokrata
* Democratic Senate Caucus
* Democratic House Caucus
* Democratic Senatorial Campaign Committee
* Democratic Congressional Campaign Committee
* Democratic Legislative Campaign Committee
* Democratic Governors Association
* Democratic Attorneys General Association 
* National Conference of Democratic Mayors
* National Federation of Democratic Women
* College Democrats of America 
* Young Democrats of America 
* Democrats Abroad
* Progressive Democrats of America

## Toltolan
Naoto Kan

Si **Naoto Kan** (菅 直人, Kan Naoto?, namundag Oktobre 10, 1946) an presenteng Primer Ministro kan Hapon. Kan Hunyo 2010 si Kan naelihir lider kan Partido Demokratiko nin Hapon dangan siya nadesignar na Primer Ministro kan Diet na nagsalida ki Yukio Hatoyama.
Emperador kan Hapon

An **Emperador kan Hapon** iyo an namamayo kan estado. An Emperador, siya inaapod na **Tenno** (天皇) sa tataramon na Hapon, literal na sinasabi "langitnon na kagurangnan". Sa Ingles, tinotomoy siyang Mikado (帝) nin Hapon.

Emperador : Naruhito. 

An Emperador iyo an pamayo kan Pamilyang Hadenon nin Hapon. Siya man an pinakahalangkaw na otoridad kan relihiyon na Shinto. An presenteng konstitusyon na minukna kan 1947 dai ginagamit an terminong "pamayo kan estado"  kundi tinotomoy an Emperador bilang "simbolo kan estado asin iyo an pagkasararo kan banwaan". Itinogdas an emperador komo panseremonyang representante sa irarom kan pormang monarkiya konstitusyonal. Sa duwa niyang papel bilang pamayo kan relihiyon asin pamayo kan estado, an Emperador nakaagid sa monarkiyang Briton, na "supremong gobernador" kan Simbahan nin inglatierra.
Itiot kan Florida

An **Itiot kan Florida** (sa Ingles, Straits of Florida, Florida Straits, o, Strait of Havami) sarong itiot namomogtak sa sur-sur-subangan kan kadagaan nin Norte Amerika, na ini tinutubod kan kadaklan na yaon sa pag'oltan kan Golpo nin Mehiko asin kan Dagat Atlantiko, asin man yaon sa tanga' kan Florida Keys saka kan Kuba. An itiot dinadara an Sulog Florida, an ikog kan Gulf Stream na hale sa Golpo nin Mehiko. An lugar na ini iyo an nalubogan kan bapor na USS Maine. 

## Mga panluwas na takod
* An itiot kan Florida
* Deskripsyon kan Itiot kan Florida
Goodluck Jonathan

Si **Goodluck Ebele Azikiwe Jonathan** (namundag, Nobyembre 20 1957) iyo an ika-14 asin presenteng Presidente kan Nigeria.

Siya nagin Gobernador kan Estado nin Bayelsa poon Desyembre 9, 2005 abot May 28, 2007 nasin nagsumpa komo Bise Presdiente kan Republika Federal n in Nigeria kan Mayo 29, 2007. Si Jonathan kaapil kan namoon na People's Democratic Party (PDP). Kan Enero 13, 2010 an korte federal tinawan siya nin poder na magkapot kan renda nin gobyerno mantang si Presidente Umaru Yar'Adua nagpapabulong sa sarong ospital sa Saudi Arabia. An Senado kan Nigeria kan Pebrero 24, 2010 pig'oyonan an desisyon kan korte na ibalyo na ngona an poder presidensyal ki Jonathan. Kan nagpule na si Yar'Adua, si Jonathan nagpadagos kan saiyang papel bilang pamayo. Kan magadan si Yar'Adua kan Mayo 5, 2010, siya na an nagsangle sa pwesto komo presidente, asin nanumpa siya kan Mayo 6, 2010. Si Jonathan nanngana kan Abril 16, 2011 sa eleksyon presidensyal dawa may nagsasarabi may nangyaring darayaan asin kariribokan sa parteng norte kan nasyon.

Namundag kan 1957 sa rona' kan mayaman-sa-asayting Niger Delta, si Jonathan aki sa mga magurang niyang an hanapbuhay naggigibo nin baroto. Sarong kristiyano, siya hale sa Ijaw na etnikong tribu. Siya nag'adal asin nakatapos sa kursong *Zoology* asin nagin inspektor sa edukasyon, lecturer, asin opisyal sa opisinang tagamato kan kapalibotan bago nagtapsok sa pulitika kan 1998.

## Toltolan

## Mga panluwas na takod

* Agi-agi sa pulitika 
* Pag'oogid sa resulta kan eleksyon
Raul Castro

Si **Raul Modesto Castro y Ruz** (namundag, Hunyo 3,1931, sa Biran, Kuba) sarong Kubanong militar asin pulitiko, nguhod na tugang ni Fidel Castro. Siya an Presidente kan Konseho nin Estado kan Kuba asin Presidente man padagos kan Kuba kan siya mapili sa katongdan na ini kan Pebrero 24, 2008 kan Asamblea Nasyunal huli ta si Fidel Castro amay pa nagpahayag na dai na siya boot magtukaw sa siring na katongdan. Siya man an Enot na Sekretaryo kan Komite Sentral kan Partido Komunista nin Kuba, komo naelihir sa opisyong ini kan Abril 19, 2011 sa ika-6 na Kongreso. Si Raul Castro iyo naman an presenteng  Komandante Supremo kan Pwersa Armada. 

Huli ta nagbobologoybogoy na si Fidel Castro, si Raul Castro nagkapot na temporaryo kan Konseho nin Estado kan Hulyo 31, 2006. An 1976 na Konstitusyon kan Kuba, Artikulo 94, nagmamando na an Enot na Bise Presidente kan Konseho iyo an maribay asin makapot kan opisyo kun magadan o maghelang an Pamayo.

## Mga panluwas na takod

* Raul Castro Stamps His Mark, *Havana Times*, 4 March 2009
* Who is Raul Castro, Cuba's new leader?,&nbsp; *Times Online*, 19 February 2008.
* Biography by CIDOB Foundation  (in Spanish)
* Speech by Raúl Castro on July 26, 2007 (English translation) , *Escambray Digital*, 27 July 2007.
* Cuban Armed Forces Review: Raúl Castro
* "Cuba in transition"  in ''Starbroek News'', 19 April 2007
* "Regime readies path for Raúl Castro's rise" by Frances Robles, *[[Miami Herald]]*, 14 July 2006.
* Raul Castro Books 
* *BBC* Profile: Raul Castro, 24 February 2008
* *Time Magazine:* Castro Family Values: Fidel vs. Raul  17 April 2008
* Photographs of Raul Castro, 1964 - Duke University Libraries Digital Collections

## Toltolan
Abuja

An **Abuja** iyo an kabeserang syudad kan Nigerya. Ini namomogtak sa tahaw na gayo kan Nigerya. Saro ining planadong siyudad. Tinogdok ini haros gabos kan mga taon 1980. Kan Desyembere 12, 1991, an Abuja opisyalmenteng pigdeklara na iyo na an kabesera kasangle sa Lagos. May populasyon ining 776,298 katawo. 
## Toltolan
Hubert Humphrey

Si **Hubert Horatio Humphrey, Jr.** (namundag, Mayo 27, 1911 -Enero 13, 1078) 
nagserbi komo ika-38ng Bise-presidente kan Estados Unidos sa irarom kan administrasyon ni Presidente Lyndon B. Johnson. Duwang beses siya nagin Senador kan Estados Unidos naghahaleng Minnesota asin nagsirbe man siya bilang Democratic Majority Whip. Nagin siyang alkalde kan Minneapolis, Minnesota, taon 1945-1949. Kan 1968 siya an nominado kan Partido Demokrata sa 1968 eleksyon presidensyal, alagad nadaog siya ni Richard Nixon, an nominado kan Partido Republikano.
Aprikang Habagatan

An **Aprikang Habagatan** iyo an pinakang parteng habagatan kan kontinente nin Aprika, na nagiiba-iba an mga pagdolonan depende sa geograpiya asin sa geopolitika. Sakop kan nasabing rona iyo an dakul na mga teritoryo, kaiba na diyan an Aprikang Sur (tagamanang nasyon kan si dating Unyon nin Aprikang Sur).

Sa pagpipisan kan mga ronang geograpiko kan Sinararong Nasyon (United Nations), limang nasyon an kinokomponir kan Aprikang Habagatan:

*  Botswana
*  Lesoto
*  Namibya
*  Aprikang Sur
*  Swazilandya

An *Southern African Customs Union* (SACU), minukna kan 1969, kinokomponir man an limang mga banwang ini kan subrehiyon nin Aprikang Habagatan kan Sinararong Nasyon.

Sa ibang klasipikasyon  an Aprikang Habagatan binibilog kan mga minasunod na mga nasyon: Angola, Botswana, Lesoto, Malawi, Mosambike, Namibya, Aprikang Sur, Swasilandya, Sambiya asin Simbabwe. An isla nin Madagaskar dai ibinale ta iba man na maray an saiyang lenggwahe asin kultura.

## Geograpiya

An tereno kan Aprikang Habagatan manlaenlaen, may kadlagan, may kadodootan, may desyerto. An ronang ini igwang patag na mga kosa asin may mga bukid-bukidon man.

Kun sa rekursos naturales an paguurulayan, an ronang ini iyo an may pinakadakulang rekurso nin platinum asin kan grupo nin mga elemento sa platinum arog kan chronium, vandium, cobalt asin man an uranium, bulawan, titanium. iron asin diamante.

## Impeksyon sa AIDS

An Aprikang Habagatan igwa ngonyan nin saro sa pinahalangkaw na impeksyon sa AIDS.
## Toltolan
Mandaue

An **Mandaue** sarong primera klase syudad na namumugtak sa probinsya nin Cebu, Filipinas. 
Igwa ining sukol na kadagaan asin namumugtak sa ikaanom na distrito. An designadong zip code kaini iyo an  . 
Sosog sa sensus kan , igwa ining  katawong nag-eerok digdi sa  kaharongan. 

Igwa ining sukol na  kilometro kwadrado.

Saro ini sa tolong urbanisadong siyudad sa isla asin sakop ini kan inaapod na Cebu Metropolitan Area. An siyudad namomogtak sa tangang-subangan kan ronang kostal nin Cebu, sa toong banda niya yaon an Isla nin Maktan kun saen makukua an siyudad nin Lapu-lapu. An Mandawe nakasogpon sa Isla nin Maktan paagi nin duwang tulay, an inapod na Mactan-Cebung tulay, asin an tulay Marcelo Fernan.  Sa bandang habagatan asin solnopan, yaon an Kapitolyo nin probinsya, siyudad nin Cebu asin sa amnayan, an Consolacion, na sinusumpay man kan tulay Cansaga Bay. 

## Distrito

An Mandawe parte kan ika-6 na distrito kan Cebu, kasararo kaini iyo an Consolacion asin Cordova. Dawa ngane kaya niyang magsolo bilang sarong suway na distrito, mayo man nag'aasikasong pulitiko na isuway ini. Alagad ta urbanisado nang maray an siyudad, siya dai sakop kan administrasyon kan probinsya nin Cebu.

## Mga Barangay
Ini binabanga pulitikal sa 27 barangay;

## Hiwas
An siyudad igwang total na hiwas naabot 3,487 na ektarya, o 34.87 km². Masabi , lambang kilometro kwadrado eneerokan nin lumabi kumulang 8,112 katawo. An pag'usar kan kadagaan kaini masasambit sa minasunod:

An siyudad ika-6 na pinakasadit na yunit nin gobyerno kun hiwas nin daga' an pag'uurulayan. An hiwas niya 4.5% kan total na hiwas kan Metro Cebu asin dai pa ngane 1% kan total na kahiwasan kan probinsya nin Cebu.

## Demograpiko

## Toltolan

## Mga panluwas na takod
* PhilAtlas.com
* Philippine Standard Geographic Code
* Local Governance Performance Management System
* The Official Website of the City of Mandaue
* The Official Website of the Philippine Department of Education
* The Official Website of the Taga Mandaue
Habana

An **Habana** iyo an kabeserang siyudad, mayor na puerto, asin nangengenot na sentro komersyal kan Kuba. An Habana igwang populasyon na 2.1 milyon katawo. Ini an pinakadakulang siyudad sa Kuba asin ikaduwang pinakadakula sa rona nin Karibe, sunod sa Santo Domingo.. An siyudad nalakop haros sa direksyon pasolnopan asin pahabagatan paghale sa sola'. Ini pwede laogon paagi sa haya'piton  na lusatan na nabanga'banga' sa tolong pantalan: Marimelena, Guanabacoa, asin Atarés. An maluwayon magbulos na Salog Almendares nabaktas sa siyudad sa direksyon na habagatan pasiring amnayan, asin nalaog sa Itiot kan Florida, mga pirang milya sa parteng solnopan kan sola'.

## Mga panluwas na takod
* fotopedia.com , Selected photos of Havana
* The Case of Havana, Cuba  by Mario Coyula and Jill Hamburg

## Toltolan
Prinsesa Diana

Si **Diana, Prinsesa kan Wales** (Diana Frances nee Spencer; Hulyo 1, 1961 - Agosto 31, 1997) myembro kan pamilyang royal na Briton asin sarong personalidad internasyonal sa kahurihan kan ika-20ng siglo, siya agom ni Carlos, an Prinsipe kan Wales asin saiyang inagom kan Hulyo 29, 1981. An kasal, na ginibo sa Katedral ni San Paul, natelebisyon asin labi sa 750 milyon katawo sa kinaban an duminalan. An pagsasaro ninda nagbunga nin duwang aking lalaki: si Prinsipe William asin si Prinsipe Harry, na iyo ngonyan an ikaduwa asin ikatolo sa linyada sa trono kan kahadean kan 16 na Komunwelt na mga nasyon., na inaapod man na Reyno Unido.  

## Mga panluwas na takod

* Concert for Diana 
* Diana "Princess Di" Spencer at Find A Grave
* Trampling on Diana's grave: Outrage as C4 to show image of princess dying
* DIANA – The crash investigator and the mystery driver
* 9th Earl Spencer's Eulogy for Princess Diana Text, audio, video at American Rhethoric
* Prince Harry's Memorial Remarks on the 10 Year Anniversary of Diana's Death Text, audio, video at American Rhethoric
* Funeral and Eulogies for Princess Diana  at Internet-esq.com.
* Prince Harry's eulogy to Princess Diana delivered on 8/31/07 
* theworkcontinues.org – Diana, Princess of Wales Memorial Fund  official website of Theworkcontinues.org.
* "Diana Remembered" at People magazine
* H.M. Coroner of Surrey: The Official Inquest Into The Deaths of Diana, Princess of Wales & Dodi Al Fayed  at Surreycoroner.info.
* (Scott Baker) Inquests into the deaths of Diana, Princess of Wales and Dodi Al Fayed  at Scottbaker-inquests.gov.uk.
* Lord Stevens' Operation Paget Report Into The Death of Diana, Princess of Wales—published 14 December 2006  at Police.uk.
* The Goddess of Domestic Tribulations by Theodore Dalrymple  Essay on the cultural significance of Princess Diana. Theodore Dalrymple. City Journal at City-journal.com.
* Public Tribute and Memorial website. Lastingtribute.com – Lasting Tribute
* Memorial Page on Find a Grave Findagrave.com
* "Ten Years On: Why Princess Diana Mattered" . *TIME*.
* BBC mini-site Diana One Year On  pictures of Diana, Panorama interview video extracts, coverage of the funeral, how the UK newspapers reported her death
* Diana: timeline  at mykensington.co.uk

## Toltolan
Tehran

An **Tehran** (Persiano: تهران Tehrān Tehrani, sinasayod sa Persiano [tehˈɾɒːn]), sinusurat man Teheran) iyo an kabesera kan Iran asin kan Probinsya nin Iran. May populasyon na 8,429,8078, ini iyo an pinakamahiwas na siyudad na may pinakdakulang urbanisadong lugar, saka saro sa pinakadakulang siyudad sa Asyang Solnopan, asin an ika-19 sa pagkadakula sa populasyon sa bilog na kinaban.

Kan ika-20ng siglo, an Tehran nag'sapo nin lakopan na pagroso igdi nin tawo hale sa iba-ibang parte kan Iran. An siyudad na ini namomogtakan nin dakulon na mga moske, mga simbahan, mga sinagoga, asin mga templong Zorostriano.

An kontemporaryong Tehran ngonyan moderno nang gayo na pidpid sa mga haralangkaw na estruktura
asin an Torre Azadi (Torre nin Katalingkasan) y siring man an Torre Milad nagin nang simbolo para sa Tehran mismo. Huli sa lawig kan historya kaini, dakul nang beses na an lugar kan siyudad nahira-hira. An modernong Tehran ngonyan ika-32 nang relokasyon bilang kabesera kan Iran. An lenggwahe kaini iyo idtong dialekto Tehrani nagsasanga hale sa Persiano na may 98% parataram. Ray (<Avesta, Ragha) an kaamayan na pag'apod kaini kan nag'uumaboton pa sana an Islam igdi. 

## Mga panluwas na takod
*Google Map: Tehran
*Tehran Municipality website
*Tehran Geographic Information Center
*Tehran Traffic Control Center 
*Official Tehran Yellow pages (Ketabe Avval) 

## Toltolan
Donald Trump

Si **Donald John Trump, Jr.** (namundag Hunyo 14, 1946) sarong prominenteng Amerikanong negosyante, autor, personalidad sa telebisyon asin an ika-45 na Presidente kan Estados Unidos. Siya an chairman asin CEO kan Trump Organization, sarong real-estate developer. Siya man an kagtogdas kan Trump Entertainment Resorts na nagpapadalagan nin magkakapirang mga casino asin otel sa palibot kan kinaban. An saiyang masamwang na pagbuhaybuhay asin an saiyang matabil na manera`iyo an nagpapalaen, nagpapabantog saiya. Igwa man siyang isinangat na reality show sa NBC na an pangaran *The Apprentice*. Siya hinuhuna na posible magkandidato sa eleksyon presidensyal sa 2012.

Si Trump iyo an nagin nominadong kandidato kan Partido Republikano para sa eleksyon presidensyal 2016 kan Estados Unidos nin Amerika, asin sa eleksyon nasyonal na nangyari siya nanggana, nadaog niya si Hillary Clinton. Alagad kan mag'eleksyon presidensyal kan 2020, siya nadaog ni Joe Biden, kandidato presidensyal kan Partido Demokrata.

## E.U. na eleksyon nasyonal 2024
Mangyari, sa eleksyon nasyonal 2024, si Donald Trump an kandidato kan Partido Republikano asin an kalaban niya iyo si Kamala Harris, na nagsangle ki Joe Biden kan an huri nag'atras sa pagkandidato sa paghurot kan mga kapartido niya sa Demokrata huli sa pagkagurang na ngani niya.

Si Trump iyo man an kagsadiri asin nagpapadalagan kan Miss Universe Organization.

Si Trump ikaapat sa limang aki ni Fred Trump, sarong real-estate developer yaon sa Nuweba York na nagpayaman sa sadiring paghingoa. An saiyang agom iyo si Melania Trump.

## Mga panluwas na takod
* The Trump Blog
* The Trump Organization
* Trump Entertainment Resorts 
* Tripping Up Trump
* Trump Waikiki
* Trump International Golf Links, Aberdeen, Scotland
* Column archives at *[[The Huffington Post]]*
* Issue positions at OnTheIssues.org
* Donald Trump  at *[[Biography.com]]*
* Biography at *[[NBC]]*
* It's All Donald All The Time, *[[Bloomberg Businessweek]]*, January 22, 2007
* About.com: Genealogy: Ancestry of Donald Trump 
* Genealogy.com: Ancestry of Donald Trump
* Scottish Roots: Donald Trump  (report of his maternal ancestry)
* Donald Trump to drive pace car for 2011 Indy 500

## Toltolan
RMS Titanic

An **RMS Titanic** sarong pampasaherong liner na nakabangga sa sarong iceberg sa saiyang primerong byahe haling Southampton, Inglatierra pasiring Nuweba York kan Abril 14, 1912. Huna dai pwedeng maglubog alagad kan Abril 15, nagburo-buro sana sa irarom kan dagat, na ikinagadan nin 1,517 katawo. Sinasabing an pangyaring ini saro sa maritimong disaster sa historya nin paglayag sa dagat. Ipigbungsod an bapor kan Abril 10 lunad an 2,223 katawo. Maliwanag na an nakaligtas sana sa trahedya 706 katawo.

Pinakadakulang boque de vapor na sa kinaban, an RMS Titanic pagsasadiri kan *White Star LIne* asin ini pigtugdok sa astilyero kan Harland asin Wolff sa Belfast, Irlandya. Kadakul na marhay an nagadan huli ta an bilang kan salbabida tama sana sa 1,178 katawo, asin mas dakul an nagadan na kalalakihan huli ngani sa polisiya na "mga babayi saka mga aki" nguna an dapat inuton na iligtas.

An Titanic pigdisenyo nin mga beteranong mga inhenyero, na gamit an pinakamodernong teknolohiya asin mga probadong paagi ngani ligtas an pagbabyahe. Huli sa saiyang paglubog sa inot pa sanang byahe, asin huli ta an mga nakadamay sa trahedya mga prominenteng tawo, asin urog pa ta an mga huring-huding na naglakop dakulang istorya kan mga panhon na idto, ini gabos nagresulta sa mga paghira sa ley maritimo asin sa daing-patod na interes sa paglubog kan Titanic.

## Mga panluwas na takod
* ''BBC'' Archive: Titanic
* Titanic Historical Society
* RMS Titanic, Inc Corporate information and the official *Titanic* archive
* Surviving the Titanic  - slideshow by *[[Life magazine]]*
* Some Reflections on the Loss of the Titanic by Joseph Conrad, 1912
* PBS Online – Lost Liners
* The Titanic Disaster, Steamship Lanes, and the Establishment of the Ice Patrol: The 1912 Report of the Hydrographer, U.S. Navy
* Titanic Inquiry Project Complete transcripts of both the US Senate and British Board of Trade inquiries into the disaster, along with their final reports.
* New York Times

## Hilinga man
The Oasis of the Seas
Venus Raj

Si **Maria Venus Bayonito Raj** midbid bilang **Venus Raj** (namundag kan Hulyo 7, 1988 sa Doha, Qatar) sarong tituladong reyna nin pagarayonan asin artistang Filipino. Nakoronahan siyang Binibining Pilipinas- Universe kan Marso 6, 2010 sa Grand Coronation Night na ginibo sa Araneta Coliseum. Ipinagrepresentar niya an Filipinas duman sa 2010 Miss Universe pageant na pinaggibo sa Las Vegas, Nevada, Estados Unidos kun sain ginana niya an pwesto bilang 4th runner-up.

### Mga inot na taon

Si Maria Venus Raj namundag sa amang Indyano asin Bikolanang ina, an pinakanguhod sa limang aki. Kan umboy pa, siya dinara kan saiyang ina na duman na mag'estar sa Bato, Camarines Sur, na saro sanang simpleng para-oma asin modista. Sa enot na duwang dekada, siya nag'estar sa saro sanang payag-payag gibo sa kahoy, kawayan asin tiklad na nipaq asin natood maglakaw sa mga ba'sog na huli kaini sinasabing igwang pambihirang paglakad sa pagpahiling kan gayon niya sa mga pageant. 

Si Raj nagbali sa mga pakontes sa pagarayonan kan siya yaon pa sa San Vicente High School asin sa mga iba pang balihan sa pagayonan asin huli kaini naibakal niya ina niya sadiring daga saka estaran.

Kan maglaog sa pag-adal sa kolehiyo, siya nagklase sa Bicol University duman sa Albay na kinua Communication Arts, major sa Journalism asin nagtapos cum laude. Nakatapos siya huli sa scholarship iginawad saiya kan Francis Papica Foundation. Enot nagtrabaho siya bilang Information Assistant sa Department of Environment and Natural Resources, Region V. Nagbubulan-bulan man siya sa  pagigin modelo sa lugar niyang Bicol asin sa Manila.

### Pag-artista

### Telebisyon

### Pelikula

## Toltolan
Angkor Wat

An **Angkor Wat** (sa khmer Ângkôr Vôtt /ɑŋkɔr vɔt/)(sinusurat man, Angkor Vat) antigong templong relihiyoso namumugtak sa Angkor, Kambodya asin konsideradong mga yaman arkeolohiko kan kinaban. Ini pigtugdok para ki Hading Suryavarman II kan kaamayan nin ika-12 siglo bilang templo kan saiyang estado asin bilang kabiserang syudad kan saiyang kahadian. Ini komo nasaray na haros bilog, an templo nagsirbing sentro nin relihiyon inot para sa Dyos na Vishnu kan mga Hindu asin sumunod para sa mga Buddhist. Sinasabing ini an pinakadakulang edipisyo relihiyoso sa bilog na kinaban.

An templo ginibo sa klasikong estilo kan arkitekturang Khmer. Nagin nang simbolo na mismo kan Kambodya ini, mala ta nakatala sa saindang bandera nasyunal. Ini man an mayor na atraksyon para sa mga bisitang turista. An Angkor Wat may duwang plano sa arkitekturang Khmer: an templong bukidnon na hitsura asin an templong pigtangga-tangga, basado sa arkitektura kan South Indian Hindu, na saro sa tatandaan iyo an Jagati. An disenyong ini pigrerepresentar an Bukid Neru, an erokan daa kan mga *deva* nin mitolohiyang Hindu: sa laog kan naglilikos na foso (moat) asin nin palibot na pader 3.6 kilometro an laba (2.2 milya) iyo an tulong mga rektanggulong galeriya, na lambang saro mas garo-gantad sa inot. Sa sentro kan templo nakatindog an *quincunx* na mga tore. Bakong arog kan kadakulan kan mga templong Angkor, ini nakaaatubang sa sulnopan; an mga iskolar dai nagkakauruyon kun ano an kahulugan kaini. An templong ini inaaraan na gayo huli sa saiyang makapugol-hinangos na gayon, kan saiyang harmoniya sa arkitektura, asin kan mga *bas-relief* asin mga devatas (mga anghel na bantay) nagsasamno sa saiyang mga lanob.

An modernong pangaran na Angkor Wat, buot sabihon "Templo nin syudad"; an taramon na *Angkor* hale sa *nokor*, sarong katagang Sanskrito नगर nagara, "kabisera" o "syudad". An *Wat* tataramon na Kmer para sa *templo*. Bago kan apod na ini, an templo bisto sa arapudan na *Preah Pisnulok*, titulo para sa nagadan nang kagtugdas kaini na si Suryavarman II. 

## Toltolan
Bubby Dacer

Si **Salvador "Bubby" Dacer** sarong publicist sa Filipinas. An mga kliyente niya mga darakulang tawo sa pulitika asin kabali na diyan si Presidente Fidel Ramos asin si Joseph Estrada. Si Dacer asin  an saiyang drayber si Emmanuel Corbito nakidnap sa Makati asin ginaradan paagi nin pagpatagas sainda sa bareles nin semento. Kan 2001, magkapira an pig-aresto na pighuna may kinaaraman sa pagkagadan sainda. Pati si Senador Panfilo Lacson nagin saro sa suspetsado alagad sagkod ngonyan mayo pa nin solidong mga ebidensya ngane an kaso madangog sa maninigong korte. 

Si Bubby Dacer namundag sa Albay taon 1934 asin nag'adal sa Unibersidad kan Nueva Caceres sa siyudad kan Naga, Camarines Sur, Filipinas.

## Mga panluwas na takod
*Gone Missing - AsiaWeek 
*Dacer daughter to govt: Unmask Aquino bosses - ABS-CBN 
*DOJ: Dacer-Corbito case still strong - Manila Sun-Star 
*Retrato sinapi sa WikiFilipinas Abril 23, 2011 
## Toltolan
Herodotus

Si **Herodotus** (Griyego:  Ἡρόδοτος Hēródotos) sarong antigong historyador na Griyego na namundag sa Halicarnassus, Caria (ngonyan,  Bodrum, Turkey) asin nabuhay kan ika-5 siglo BC (c. 484 BC - c. 425 BC). Siya binansagan na "Ama kan Historya" dahel siya an historyador na naaaraman na nagdamot nin mga materiales na sistematiko, asin inagi sa maogid na pag'aadal kun baga an mga materiales niya tarama asin totoo. * An *The Histories" - an saiyang obra maestra asin iyo mansana an saiyang tokda na ginibo - sarong rekord kan saiyang "mga pag'oosisa"  (o, ἱστορία historía, sarong kataga na napasa sa Latin asin nagbado na kan modernong kahulogan kan tataramon na "history"), sarong imbestigasyon kun pano nagpoon an Gerang Griyego-Persyano asin kalakip na diyan an geograpiko y etnolohikong datos. Sabi ngane dawa bako man totoo an ibang mga osipon niya, saiyang sinabi na iniistorya niya sana man an pigsurumbong saiya. Dikit man an anoman na bagay sa personal niyang buhay ta an mga antigong rekords maipo na, minsan pa sararungat o garo imbento sana nin isip.

An saiyang obra, The Histories,  na bisto man sa arapodan na *The Researches* o *The Inquiries* pigpirisan-pisan sa siyam na libro, na inginaran sa siyam na Musa - an "Musa kan Historya" iyo si Clio, representado enot na libro, sunod si Euterpe, Thaleh, Melpomene, Terpsichore, Erato, Polymnia, Ourania asin si Calliope para sa mga librong 2-9 sa pagkasunodsunod ninda. 

Sa simple asin mahiwas na pakasabot, an The Histories, pinagpisan komo sarong dinastikong historya nin apat na hadeng Persyano:

* Cyrus, 557-530 BC: Libro 1;
* Cambyses, 530-522 BC: Libro 2 asin parte kan Libro 3;
* Darius, 521-486 BC: tada sa Libro 3 dangan, mga Libro 4,5,6;
* Xerxes, 486-479 BC: Mga Libro 7, 8, 9.
Sa laog kaining simpleng estruktura, an kagsurat sinusog kun pano an mga Persyano nagtalubo sa saindang kinaugalean  sa pagsakyada asin pananakop asin ipinaheling niya kun pano an saindang mga gawe sa pag'isip manongod sa kinaban, iyo an nagdara sainda sa paglampog sa Gresya.  
. An ibang mga komentarista nakipagngutiil na an istorya kan enot na tolong hade saboot historya kuta kan Persya mismo asin an istorya manongod ki Xerxes, na dinugang huri na, kuta historya kan si mga Gerang Persyano.

## Toltolan

## Mga panluwas na takod
* Herodotus  at About.com
* A reconstructed portrait of Herodotus, based on historical sources, in a contemporary style.
* Herodotus on the Web
* Herodotus of Halicarnassus at Livius.org
* 1911 Britannica article "Herodotus"
* 
* Herodotus Inquiries—new translation with photographic essays of the places and artifacts mentioned by Herodotus hyperlinked to the text
* The History of Herodotus, at The Internet Classics Archive (translation by George Rawlinson).
* Parallel Greek and English text of the History of Herodotus at the Internet Sacred Text Archive
* Excerpts of Sélincourt's translation 
* Herodotus ''Histories'' on Perseus